
Region Hovedstaden indgår kontrakt med nedenstående praktiserende læge om at fungere som selvstændig konsulent for Region Hovedstaden på konsulentordning KAP-H med opgaver jf. den vedlagte aftalte funktionsbeskrivelse.
[bookmark: _Hlk33788811][bookmark: _Hlk70068196]Kontrakten er indgået med henvisning til ”Honoreringsaftale for praktiserende læger, der fungerer som selvstændige konsulenter for Region Hovedstaden”, som er indgået af PLO-Hovedstaden og Region Hovedstaden den 1. juli 2021.

	· [bookmark: _Hlk70501421]Heraf forudsigelig, tilbagevendende kørsel ifm. opgaveløsningen
	

	Ugentligt timetal i 46 uger

	Konsulenttakst
	Pr. 1. april 2026 kr. 1097,20/time

	Kørselstakst
	Pr. 1. januar 2026 kr. 3,94/km





Tidsforbrug og aktivitetsfrie perioder
Det gennemsnitlige ugentlige/årlige timetal udregnes ud fra en aktivitet med opgaveløsning på 46 uger på et år, men således at timetallet honorarmæssigt fordeles over 52 uger. Hver måned faktureres bagudrettet for 1/12 af det samlede aftalte årlige honorar. 
Konsulenten har således 6 aktivitetsfrie uger pr. år. De aktivitetsfrie uger planlægges sammen med KAP-H-sekretariatet. Ved fratræden afvikles ikkeafholdte aktivitetsfrie uger i opsigelsesperioden.
Timerne placeres efter aftale, og timetallet kan variere fra uge til uge. Den del af konsulenttimerne, der kræver tilstedeværelse uden for praksis, skal så vidt muligt placeres under hensyn til den daglige opgaveløsning, fx på en fast ugedag.
Tidsforbruget til forudsigelig, tilbagevendende kørsel i forbindelse med opgaveløsningen, knytter sig til konsulentens funktion jf. funktionsbeskrivelsen og er beregnet på Google Maps med udgangspunkt i konsulentens klinikadresse eller hjemadresse efter aftale med konsulenten.
Honorering
Der udbetales honorar til et af konsulenten valgt CVR-nr. pr. aftalt fast timetal jf. § 5. Honoraret udgør i grundbeløb pr. 1. april 2023 1.015,44 kr. pr. time, hvortil der lægges et beløb svarende til den til enhver tid gældende reguleringsprocent fra ”Overenskomst om almen praksis”.  Aktuel konsulenttakst kan findes på sundhed.dk under ”Praktisk information til konsulenter”.
Ud over det faste honorar honoreres der for: 
Fakturering for faste timer honoreres med 15 minutter maksimalt en gang om måneden til den til enhver tid gældende konsulenttakst.
Konsulenter, der efter aftale deltager i aktiviteter ud over de opgaver og faste timer, der er indeholdt i kontrakten og funktionsbeskrivelsen, honoreres med konsulenttaksten for erlagte timer, herunder til forberedelse, plus en halv time ud over mødets længde jf. ”Aftale om honorering for deltagelse i mødevirksomhed”.
Dette gælder for oplæg, deltagelse i eksterne arbejdsgrupper, råd og udvalg, samt når en konsulent bidrager aktivt, fx i en workshop eller seminar.
[bookmark: _Hlk63327599]Konsulenterne har desuden mulighed for efter aftale at deltage i uddannelsesaktiviteter såsom konferencer, der er relevante for deres konsulentfunktion. Deltagelse kompenseres med tabt arbejdsfortjeneste svarende til 2.000 kr. for en halv dag og 4.000 kr. for en hel dag. Beløbene reguleres som for selvvalgt efteruddannelse jf. ”Vejledning om tilskudsberettiget efteruddannelse”, november 2020.
Kørselsgodtgørelse 
Kilometergodtgørelse, uanset om der køres fra hjem eller praksis, honoreres efter statens gældende takster. Satsen er pr. 1. januar 2023 kr. 3,73 pr. km. 
Der henvises i øvrigt til ”Honoreringsaftale for praktiserende læger, der fungerer som selvstændige konsulenter i Region Hovedstaden” bl.a. ift. rejser til og fra Bornholm, og når konsulenter deltager i møder i andre regioner som en del af deres konsulentvirke.
Afregning  
Konsulenten fakturerer for det faste konsulenthonorar, faktureringshonorar, honorar for ekstraopgaver, tabt arbejdsfortjeneste, kilometergodtgørelse samt udlæg til følgende EAN-nr. 5798001555234. 
Der afregnes bagud, og Region Hovedstaden har en betalingsfrist på 30 dage. 
Konsulenten er selv ansvarlig for at afregne moms til SKAT.
Fravær
Fravær i op til tre måneder fra den aftalte opgaveløsning ved konsulentens sygdom er ikke misligholdelse og kan ikke begrunde en ophævelse af konsulentkontrakten. Der henvises i øvrigt til ”Vejledning til honoreringsaftale for praktiserende læger, der fungerer som selvstændige konsulenter for Region Hovedstaden”.
Passende adfærd
Konsulenten forpligter sig til at udøve sit virke i overensstemmelse med gældende lovgivning, de for praktiserende læger bindende aftaler samt almindeligt anerkendte lægefaglige og professionelle standarder.
Orienteringspligt
Konsulenten skal skriftligt orientere KAP-H-sekretariatet senest 5 arbejdsdage efter modtagelse af en endelig afgørelse i en sag vedrørende konsulentens virke som læge, når afgørelsen indeholder kritik eller sanktion.
Orienteringspligten omfatter afgørelser fra: Styrelsen for Patientsikkerhed, De regionale Samarbejdsudvalg, Landssamarbejdsudvalget, regionerne og Praksisklagenævnet.
Pligten gælder alene ved: Udtalt kritik, krav om tilbagebetaling af honorar, advarsel eller bod, betaling af erstatning, skærpet tilsyn, fagligt påbud, autorisationsindskrænkelse eller -fratagelse samt udelukkelse fra at virke på aftalevilkår mellem PLO og Regionernes Lønnings- og Takstnævn.
Afgørelser uden kritik eller sanktion er ikke omfattet. Bestemmelsen vedrører alene forhold knyttet til konsulentens virke som læge.
Konsekvens
Undladelse af at opfylde orienteringspligten anses som misligholdelse af konsulentaftalen og kan medføre ophør i henhold til aftalens vilkår.
Såfremt konsulenten ikke ønsker at være omfattet af dette tillæg, skal dette meddeles skriftligt til KAP-H-sekretariatet. Meddelelsen betragtes som en opsigelse af konsulentaftalen med 3 måneders varsel efter de gældende vilkår.
Opsigelse  
Denne kontrakt kan opsiges af parterne med henholdsvis tre måneders varsel fra regionen og en måneds varsel fra konsulenten. 
[bookmark: _Hlk69993471]Tiltrædelse af kontrakten
Vilkårene, som er aftalt i denne kontrakt jf. ”Honoreringsaftale for praktiserende læger, der fungerer som selvstændige konsulenter for Region Hovedstaden”, tiltrædes hermed.
Der henvises til ”Honoreringsaftale for praktiserende læger, der fungerer som selvstændige konsulenter i Region Hovedstaden”.
Der henvises til ”Aftale vedrørende KAP-H indgået mellem PLO-Hovedstaden og Region Hovedstaden”.
Den underskrevne kontrakt returneres til KAP-H via mailadresse: kap-h@regionh.dk.
Tavshedspligterklæring 
Jeg erklærer mig indforstået med, at jeg har tavshedspligt i forhold til de oplysninger, som jeg får kendskab til i forbindelse med udførelse af opgaver for Region Hovedstaden.
Konsulenter, der varetager opgaver for Region Hovedstaden, har tavshedspligt, når en oplysning ved lov eller anden gyldig bestemmelse er betegnet som fortrolig, eller når det er nødvendigt at hemmeligholde oplysninger for at varetage væsentlige hensyn til offentlige eller private interesser. 
Tavshedspligten gælder både under og efter opgavens udførelse. 
Bestemmelserne om tavshedspligt findes i forvaltningslovens § 27 og i straffelovens § 152 jf. nedenstående. 
Jeg erklærer endvidere, at jeg har modtaget og gjort mig bekendt med indholdet af folderen ”Generelle retningslinjer for informationssikkerhed og databeskyttelse” forud for påbegyndelse af ovennævnte opgave, samt at jeg i udførelsen af ovennævnte opgave vil følge anvisningerne i folderen.  

Dato 		Dato
	
 ______________________________  	 ______________________________
Praktiserende læge	Faglig koordinator i KAP-H / Enhedschef for Enhed for Kvalitet, Forskning og Patientsikkerhed
[bookmark: _Hlk73082823]Bilag

Bilag 2 Straffelovens § 152 – Tavshedspligt

